Denne artikkelen mangler kildehenvisninger, og opplysningene i den kan dermed være vanskelige å verifisere. Kildeløst materiale kan bli fjernet. Helt uten kilder. *(10. okt. 2015)*
Dette hulemaleriet av en hest fra de omfattende grottesystemene i Lascaux i Frankrike er malt 15 000 til 13 000 år før Kristi fødsel, altså mot slutten av perioden kalt senpaleolitikum.
Dette bergveggmaleriet av en langhalset skilpadde finnes i Kakadu National Park i Australia og er malt av aboriginer i en tradisjonell, dekorativ «røntgenstil», det vil si med de indre organene synlig. Flere steder i parken er det tusen år gamle boplasser under hellere som er dekorert med malerier.
**Hulemalerier** og **hellemalerier** er betegnelsen på en type bilder og bergkunst som er malt på hule- eller steinvegger i forhistorisk tid.

De eldste kjente maleriene er de omtrent 32 000 år gamle hulemalerier fra steinalderen i den franske Grotte Chauvet. Det betyr at malerkunsten er omtrent seks ganger eldre enn skrivekunsten. Hulemaleriene viser ville dyr som hester, neshorn, mammuter og løver, og er utført ved å fylle utskjæringer i fjellveggen med rød oker og svart fargestoff. Liknende arbeider på hule- og fjellvegger finnes over hele verden. Svært mange sivilisasjoner utviklet siden sin egen malerkunst.

I Norge
-------

I Norge er hule- og hellemalerier langt mindre vanlig enn helleristninger. Hulemalerier finnes langs kysten mellom Gravvik i Nord-Trøndelag og Lofoten i Nordland. Hellemalerier finnes spredt over hele landet. Bergmalerier i Norge dateres til bronsealder/tidlig metalltid, omkring 1800–500 f.Kr. men det finnes også eksempler på hellemalinger som må være fra steinalderen. Motivene er forholdsvis ensartede og stiliserte. De vanligste er strekformete menneskefigurer. 

De første hulemaleriene som ble funnet i Norge var i Solsemhula på Leka. Hula med mest hulemalerier i Norge er Fingalshula i Nærøysund kommune. Kollhellaren i Moskenes ble oppdaget i 1987.

Se også
-------

* Helleristning
* Bilde
* Bergkunst
* Trenyken, med hulemaleri i «Helvete»

Litteratur
----------

* Kalle Sognes (1983). «Prehistoric cave paintings in Norway». I: *Acta Archaeologica 53* (1982), 101–118.
* Bjerck, Hein Bjartmann (1993). «Malte menneskebilder i "Helvete" : betraktninger om en nyoppdaget hulemaling på Trenyken, Røst, Nordland». *Årbok*. Oldsaksamlingen. s. 121-150. . Med en gjennomgang av tidligere hulemalerier i Norge.
* Trond Klungseth Lødøen. «Hulemalerier i Nord-Trøndelag og Nordland». *Acta Spelæologica Norvegica – Norsk Speleologisk Årbok*; nr 1-2, 2010, side 25–38 (pdf)
* Kalle Sognnes (1980). «Holemalingane i Skåren-Monsen, Brønnøy, Nordland». *Viking: tidsskrift for norrøn arkeologi*. Norsk arkeologisk selskap. s. 34-50.
* Hvem malte bilder som dette på bergvegger i Norge for 5.000-8.000 år siden?; forskning.no, 30.5.2022. Langt intervju med Jan Magne Gjerde
* Reidun Laura Andreassen: «Malerier og ristninger - bergkunst i Fennoskandia». Tidsskriftet *Viking*, 2008. (pdf)

Eksterne lenker
---------------

* (en) Cave paintings – kategori av bilder, video eller lyd på Commons Rediger på Wikidata

| * v
* d
* r
Hulemaleri i Norge |
| --- |
| 
* Fingalshula
* Solsemhula
* Skåren-Monsen hulen
* Troillhåle
* Reshålet
* Brusteinhola
* Trenyken («Helvete»)
* Sandenhula
* Kollhellaren

 |

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Nationalencyklopedin **·** LCCN **·** BNF **·** BNF (data) **·** NKC **·** BNE **·** BBC Things
 |